நம் உடலில் உள்ள கண், செவி, மூக்கு, வாய், உடல் (மெய்) என்னும் ஐந்து கருவிகள் வழியாக உணரும் ஐந்து உணர்வுகளையும் அனுபவிப்பது நம் மனம். உதாரணமாக நம் செவியின் மூலம் நாம் கேட்கும் ஒரு இனிமையான பாடலை நம் மனம் தான் அனுபவிக்கிறது, நம் செவி அல்ல. செவி வெறும் ஒலியை வாங்கிக்கொள்ளும் ஒரு கருவியே. அதுபோல நம் கண்கள் மூலம் நாம் பார்க்கும் ஒரு அழகிய காட்சியை நம் மனம் உணர்ந்து அனுபவிக்கிறது. நம் கண்கள் வெறும் ஒளியை பெற்றுக்கொள்ளும் ஒரு கருவியே. இதுபோன்று தான் மற்ற புலன்களும். இந்தக் கருவிகளின் மூலம் அனைத்தையும் அனுபவிப்பது நம் மனமே.